Hüt si mer wider einisch zfuess untrwäx gsi. Het doch es paar schritt brucht zum s gfühl drfür widr z becho  ;-)... Mir si nämlich dr alta-canyon go ahluege. Dr wäg isch über stock, stei, steppe und schlamm gange, bis mer die 500 meter tief schluckt erreicht hei. Jede het mol e schlappe zoge... Gege obe si denn d velo widr gsattlet worde und es het grad zu dr stadt us glängt, bis mer em hunger forefait geh und e ort zum campe gsuecht hei. Grad richtig zum sunneuntergang...    Mir isch grad ufgfalle, dass i noni vill über d velos gschriebe han. Das dorum, will si brav ihri sach gmacht hei. Bis villicht  uf mi "göppel", wo dr hang zum flattere het, die täglich ration chetteöl, e undichts ventil, e preventiv gwäxleti chetti nach 3000km und e länkerband... Uf jede fall si mer ohni grossi zwüschefäll bis do ahne cho.  In de letschte zwei täg zeichnet sich aber ab, dass sich mi hintr felge dur s gwicht und schleg vo dr stross an ei-zwei stelle foht avo usenanderbiege. Das üsseret sich denn bim brämse als starks rukkle...  I hoff jo schweer, dass es jetzt die letschte 220km no hebt!!!